**Ministru kabineta rīkojuma projekta**

**“Grozījums Ministru kabineta 2020. gada 6. novembra rīkojumā Nr. 655**

**“Par ārkārtējās situācijas izsludināšanu”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Grozījums Ministru kabineta 2020. gada 6. novembra rīkojumā Nr. 655 “Par ārkārtējās situācijas izsludināšanu”” (turpmāk – Projekts) mērķis ir stiprināt Latvijas informatīvo telpu, tostarp mazākumtautību auditorijā, un nodrošināt objektīvas, vispusīgas, aktuālas, patiesas un nesagrozītas informācijas pieejamību Latvijas iedzīvotājiem saistībā ar Covid-19 izplatību. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz likuma “Par ārkārtējo situāciju un izņēmuma stāvokli” 8. panta pirmās daļas 3. punktu un Ministru kabineta 2020. gada 6. novembra rīkojumu Nr. 655 „Par ārkārtējās situācijas izsludināšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka ar Ministru kabineta 2020. gada 6. novembra rīkojumu Nr. 655 “Par ārkārtējas situācijas izsludināšanu” visā valsts teritorijā izsludināta ārkārtējā situācija, ir būtiski nodrošināt iespējami plašu Latvijas iedzīvotāju, ieskaitot mazākumtautību, apziņošanu un informēšanu, nodrošinot aktuālas, patiesas un nesagrozītas informācijas pieejamību saistībā ar Covid-19 izplatību.  Lai stiprinātu Latvijas informatīvo telpu, tostarp mazākumtautību auditorijā, un nodrošinātu objektīvu un vispusīgu informāciju, nepieciešams nodrošināt sabiedrisko mediju veidoto un pārraidīto ziņu un informatīvi analītisko raidījumu nodošanu bezatlīdzības lietošanā citiem elektroniskajiem plašsaziņas līdzekļiem.  Saskaņā ar Elektronisko plašsaziņas līdzekļu likuma 5. panta otro daļu sabiedrisko elektronisko plašsaziņas līdzekļu pamatkapitālu veido valsts ieguldītā manta. Nacionālā elektronisko plašsaziņas līdzekļu padome ir valsts kapitāla daļu turētāja attiecīgajā kapitālsabiedrībā. Atbilstoši Publiskas personas finanšu līdzekļu un mantas izšķērdēšanas novēršanas likuma 1. pantā noteiktajam publiskas personas finanšu līdzekļi un manta jāizmanto likumīgi un atbilstoši iedzīvotāju interesēm, nepieļaujot to izšķērdēšanu un nelietderīgu izmantošanu. Saskaņā ar Publiskas personas finanšu līdzekļu un mantas izšķērdēšanas novēršanas likuma 5.1 panta trešo daļu par kapitālsabiedrības mantas nodošanu bezatlīdzības lietošanā kapitālsabiedrības izpildinstitūcija pieņem lēmumu, norādot minētajā normā noteikto informāciju. Ievērojot minēto, pamatojoties uz Nacionālās elektronisko plašsaziņas līdzekļu padomes lēmumu, valsts sabiedrības ar ierobežotu atbildību “Latvijas Radio” un valsts sabiedrības ar ierobežotu atbildību “Latvijas Televīzija” izpildinstitūcijas, pieņem lēmumu par Latvijas sabiedrisko mediju veidoto un pārraidīto ziņu un informatīvi analītisko raidījumu nodošanu bezatlīdzības lietošanā citiem elektroniskajiem plašsaziņas līdzekļiem atbilstoši Publiskas personas finanšu līdzekļu un mantas izšķērdēšanas novēršanas likuma 5.1 pantam.  Šobrīd sabiedriskie mediji ir galvenie ziņu un informatīvi analītiskā satura nodrošinātāji, tostarp mazākumtautību iedzīvotājiem. Saturs mazākumtautību valodās tiek veidots un izplatīts radio programmā „Latvijas Radio 4”, televīzijas programmā „LTV7” un vienotajā ziņu portālā [www.lsm.lv](http://www.lsm.lv) ([www.rus.lsm.lv](http://www.rus.lsm.lv/)).  Pētījuma dati liecina, ka 39 % mazākumtautību iedzīvotāju nelieto nevienu no sabiedriskajiem medijiem, tai skaitā [www.lsm.lv](http://www.lsm.lv) (Latvijas fakti, 2019. decembris). Izņemot sabiedrisko mediju ziņu dienestus, kopš 2020. gada 20. marta Latvijā nav cita nacionāla mēroga ziņu dienestu, kas rada oriģinālsaturu mazākumtautību valodās par ārkārtējo situāciju valstī. Līdz ar to ir jāmeklē risinājumi, kā efektīvāk sasniegt visus Latvijas iedzīvotājus.  Ievērojot, ka šis gadījums attiecas uz visu nozari kopumā, nevis atsevišķu plašsaziņas līdzekli, Nacionālajai elektronisko plašsaziņas līdzekļu padomei nepieciešams piešķirt tiesības nodot sabiedrisko mediju veidotos un pārraidītos ziņu un informatīvi analītiskos raidījumus bezatlīdzības lietošanā jebkuram citam elektroniskajam plašsaziņas līdzeklim. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālā elektronisko plašsaziņas līdzekļu padome, Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālā elektronisko plašsaziņas līdzekļu padome, valsts sabiedrība ar ierobežotu atbildību „Latvijas Radio” un valsts sabiedrības ar ierobežotu atbildību „Latvijas Televīzija”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs                                                            N.Puntulis

Vīza: Valsts sekretāre D.Vilsone

Pļešakovs 67330336

[Kristers.Plesakovs@km.gov.lv](mailto:Kristers.Plesakovs@km.gov.lv)